અમદાવાદ: દેશમાં મે મહિના સુધીમાં સોનાની આયાત ૧૨૨ ટનની સપાટીએ પહોંચી ગઇ છે, જે માર્ચ ૨૦૧૫ બાદ સૌથી ઊંચી સપાટીએ જોવા મળી છે, જ્યારે ડોલરના સ્વરૂપમાં ૪૯૫ કરોડ ડોલરની નજીક આયાત પહોંચી ગઇ છે. બુલિયન બજારના જાણકારોના જણાવ્યા પ્રમાણે જૂન મહિનામાં સોનાની આયાત ૪૦ ટનની સપાટીએ રહેવાનું અનુમાન છે. સોના પર પાંચ ટકા જીએસટી આવશે તેવા સેન્ટિમેન્ટ પાછળ સોના-ચાંદીના આયાતકારો દ્વારા મોટા પ્રમાણમાં સોના-ચાંદીની મે મહિનામાં આયાત કરાઇ હતી.